Τι συζητούν στον τρίτο όροφο της Συγγρού για πρόωρες εκλογές, οικουμενική και έξωθεν παρεμβάσεις; | KoolNews\nΠΟΛΙΤΙΚΗ Τι συζητούν στον τρίτο όροφο της Συγγρού για πρόωρες εκλογές, οικουμενική και έξωθεν παρεμβάσεις;\nΔευτέρα, 8. Φεβρουαρίου 2016 - 7:09\nΔεν έχουν περάσει ούτε έξι μήνες από τότε που ο ΣΥΡΙΖΑ κέρδισε για δεύτερη φορά εκλογές εντός του 2015, θέτοντας στη λαϊκή ετυμηγορία επί της ουσίας το τρίτο Μνημόνιο που είχε υπογράψει.\nΣήμερα, ελάχιστους μήνες μετά, η κυβέρνηση βρίσκεται αντιμέτωπη με τα αδιέξοδά της και ήδη έχουν αρχίσει να κάνουν την εμφάνισή τους τα σενάρια προκήρυξης νέων εκλογών, τα οποία συντηρούν με δηλώσεις (π.χ. ο Πάνος Καμμένος) ή με συζητήσεις τους στο παρασκήνιο (π.χ. βουλευτές του ΣΥΡΙΖΑ που βρίσκονται στα όριά τους) κυβερνητικά στελέχη. Το…κυβερνητικό παράδοξο καταγράφουν πλέον με αυξημένο ενδιαφέρον στη ΝΔ, όπου δηλώνουν έτοιμοι για όλα.\nΣτη ΝΔ δεν έχουν καμία επιθυμία να μπουν στη λογική της συνδιαχείρισης της ευθύνης με τον ΣΥΡΙΖΑ. Δεν θα είχαν, άλλωστε, κανέναν λόγο να το κάνουν. Υπό αυτό το πρίσμα, το σενάριο της οικουμενικής που διακινείται κυρίως από κύκλους του εσωτερικού απορρίπτεται διαρρήδην από τη Συγγρού. Όπως το θέτει συνεργάτης του Κυριάκου Μητσοτάκη «δεν μπορούμε να συνδιαχειριστούμε ένα πρόβλημα, το οποίο δεν δημιουργήσαμε εμείς. Δηλαδή, θα αποτελέσουμε εμείς σωσίβιο του ΣΥΡΙΖΑ;».\nΟύτως ή άλλως, το στρατήγημα της οικουμενικής δεν το πιστεύουν ούτε στο Μέγαρο Μαξίμου ούτε στη λεωφόρο Συγγρού. Το Μέγαρο Μαξίμου έχει σπεύσει από την αρχή να κλείσει το σενάριο της οικουμενικής, του οποίου τη…ρίζα εντοπίζει σε «κέντρα της εγχώριας διαπλοκής που ακόμα και σήμερα απεργάζονται ανατροπή της κυβέρνησης και πολιτική συνευθύνη», όπως το θέτει κυβερνητικός παράγοντας.\nΣτη ΝΔ δεν θέλουν καν να μπουν στη λογική της συγκυβέρνησης με τον ΣΥΡΙΖΑ, αναγνωρίζοντας τις διαμετρικά αντίθετες απόψεις αναφορικά με την εφαρμογή του προγράμματος, ενώ παράλληλα τίθεται από γαλάζιους κύκλους το ερώτημα αφενός πόσο αποτελεσματική θα ήταν μια τέτοια κυβέρνηση (σ.σ. εννοούν ότι θα πέσει θύμα των εσωτερικών αγκυλώσεων) και αφετέρου για…πόσο καιρό θα στεκόταν, με δεδομένο πως ήδη βουλευτές του ΣΥΡΙΖΑ εμφανίζονται έτοιμοι να απειθαρχήσουν στον ίδιο τον Αλέξη Τσίπρα. Επομένως, αν άλλο πρόσωπο ηγείτο της οικουμενικής, θα είχαν ακόμα έναν λόγο να μην πειθαρχήσουν. Το αυτό ισχύει φυσικά και για πολλούς βουλευτές της ΝΔ, οι οποίοι δεν θέλουν να βλέπουν τον ΣΥΡΙΖΑ και τον Αλέξη Τσίπρα…ούτε ζωγραφιστούς. Συνεπώς, οικουμενική αποκλείεται κατηγορηματικά!\nΟι πιέσεις από το εξωτερικό\nΣτο εσωτερικό της χώρας έχει ξεκινήσει μια συζήτηση, αναφορικά με το πώς θα αντιδράσει η ΝΔ, αν δεχθεί πιέσεις από το εξωτερικό, προκειμένου να παράσχει κοινοβουλευτική στήριξη τουλάχιστον στην κυβέρνηση του κ. Τσίπρα, προκειμένου να περάσει «καυτές πατάτες», όπως το ασφαλιστικό.\nΩς προς αυτό το σενάριο υπάρχουν δύο δεδομένα: το πρώτο είναι πως στη ΝΔ αφενός λένε πως δεν έχουν δεχθεί καμία «ενόχληση» προκειμένου να ανέβουν στο άρμα της κυβέρνησης, αφετέρου εξηγούν πως, ακόμα και στο προωθημένο ενδεχόμενο που αυτό συνέβαινε, η ΝΔ δεν θα είχε επιλογή παρά να αποκρούσει τη σχετική πίεση.\nΤο δεύτερο δεδομένο είναι πως πίεση στη ΝΔ δεν έχει ασκηθεί γι’ αρκετούς λόγους. Αφενός, για ορισμένους Ευρωπαίους ο κ. Μητσοτάκης θα μπορούσε να λειτουργήσει ως εναλλακτική, επομένως δεν θα υπήρχε λόγος να «καεί», αφετέρου η Ευρώπη έχει αποσυρθεί από αυτού του είδους τα «τακτικίστικα» παιχνίδια εδώ και καιρό, πολλώ δε μάλλον αυτή την περίοδο που το προσφυγικό «καίει» τους «μεγάλους» της Ευρώπης. Και, ως προς το προσφυγικό, κανείς από τους Ευρωπαίους εταίρους της ΝΔ δεν θα μπορούσε να κατηγορήσει τον κ. Μητσοτάκη για μη εποικοδομητική στάση.Οι πρόωρες εκλογές, η διεύρυνση της ΝΔ και ο εκλογικός νόμος\nΜε δεδομένη λοιπόν την άρνηση της οικουμενικής, αλλά και τη σαφή τοποθέτηση της ΝΔ έναντι των εταίρων της στο ΕΛΚ ως προς τα ζητήματα οικονομικής πολιτικής, στον τρίτο όροφο της Συγγρού καταγράφουν τις τελευταίες μέρες με ενδιαφέρον και περίσκεψη την κυοφορούμενη εκλογολογία.\nΤο μήνυμα που δίνεται είναι πως εκλογές δεν πρέπει να λάβουν χώρα αυτή τη στιγμή. «Ο κ. Τσίπρας έχει λάβει σαφή εντολή από τον ελληνικό λαό να εφαρμόσει το Μνημόνιο που υπέγραψε. Ας κυβερνήσει και ας αφήσει τα σενάρια», είναι η απάντηση που δίνουν γαλάζιες πηγές στα σενάρια για νέες πρόωρες εκλογές εντός του 2016.\nΣτην πραγματικότητα, στη ΝΔ γνωρίζουν πως δεν είναι ακόμα έτοιμοι σε απόλυτο βαθμό, εκτιμούν όμως πως ακόμα και μια ανέτοιμη ΝΔ θα ήταν καλύτερη κυβέρνηση από τον ΣΥΡΙΖΑ. Βέβαια, τίθεται το ερώτημα, πώς θα αντιδράσει η ΝΔ, σε περίπτωση που η κυβέρνηση του ΣΥΡΙΖΑ περιέλθει σε αδιέξοδο, με δεδομένο πως ο κ. Μητσοτάκης δεν επιθυμεί εκλογές. Ρητή απάντηση δεν δίνεται, πλην όμως θα πρέπει να θεωρείται αδύνατο να μπει η ΝΔ σε κυβέρνηση υπό τον ΣΥΡΙΖΑ. «Πανικός. Ο κ.Καμμένος απειλεί-ποιούς άραγε;-με εκλογές. Η κα Γεροβασίλη τις αποκηρύσσει, μετά βδελυγμίας. Ας συνεννοηθούν. Μπορούν;», σχολίασε σκωπτικά το βράδυ της Κυριακής στο twitter ο εκπρόσωπος Τύπου της ΝΔ Γιώργος Κουμουτσάκος.\nΣτην ουσία, στη ΝΔ έχουν ρίξει το βάρος στην αναδιαμόρφωση του κόμματος. Αυτή η στρατηγική περιλαμβάνει και την έκφραση του «αντι-ΣΥΡΙΖΑ» πλατιού, κοινωνικού, μεταρρυθμιστικού μετώπου, κάτι που σημαίνει πως η ΝΔ θέλει να αγκαλιάσει τον ευρύτερο χώρο του κέντρου, σε μια διεύρυνση προς το κέντρο. Αυτό το άνοιγμα δεν θα γίνει υπό τη μορφή παρασκηνιακών διαβουλεύσεων και ανοιγμάτων σε κόμματα και βουλευτές, πλην όμως προσκλητήριο προς τους πολίτες που στηρίζουν κόμματα του πολιτικού κέντρου υπάρχει και είναι διαρκές.\nΕνδιαφέρον προς αυτό έχει και η συνέντευξη του αντιπροέδρου της ΝΔ Άδωνι Γεωργιάδη στην Καθημερινή της Κυριακής, όπου κάνει άνοιγμα στο Ποτάμι. «Πιστεύω, λοιπόν, ότι στη Ν.Δ. του Κυριάκου Μητσοτάκη, που θα δώσει αυτή τη μάχη κατά των λαϊκιστών της σημερινής κυβέρνησης, οι άνθρωποι του Ποταμιού έχουν σίγουρα θέση», αναφέρει χαρακτηριστικά.\nΠάντως, συνεργάτες του προέδρου της ΝΔ ξεκαθαρίζουν πως δεν πρόκειται να γίνουν «επιθετικές» κινήσεις μέχρι το συνέδριο της ΝΔ, όπου θα τεθεί συνολικά σε ψηφοφορία προς έγκριση η νέα στρατηγική για την παράταξη, όπως την σχεδιάζει το επιτελείο του κ. Μητσοτάκη.\nΒέβαια, ενδιαφέρον θα έχει και η αντίδραση της ΝΔ στο σχέδιο που επεξεργάζεται το Μαξίμου για τροποποίηση του εκλογικού νόμου.\nΣύμφωνα με τις πληροφορίες, προωθείται μείωση του μπονους εδρών, ενώ εξετάζεται ενδεχόμενο να δίνεται και σε κόμματα που δηλώνουν ρητά πως θα συνεργαστούν μετεκλογικά, κάτι που αναμένεται να αυξήσει την πίεση σε ΠΑΣΟΚ και Ποτάμι. Στη ΝΔ ακόμα συζητούν το θέμα, καθώς σταθμίζουν ακόμα τα υπέρ και τα κατά και περιμένουν να δουν την πρόταση, ως έχει, και όταν έρθει. Πάντως, η στάση της ΝΔ θα είναι ιδιαίτερα κρίσιμη, προκειμένου να φανεί, αν θα συμπληρωθεί ο μαγικός αριθμός των 200 βουλευτών που απαιτείται προκειμένου ο νέος εκλογικός νόμος να εφαρμοστεί από τις αμέσως επόμενες εκλογές.\nκυβέρνησηΜέγαρο ΜαξίμουοικουμενικήΠάνος ΚαμμένοςΣΥΡΙΖΑ\nΠΟΛΙΤΙΚΗ Τζανακόπουλος: Οι διαχωριστικές γραμμές έχουν οριοθετηθεί ξεκάθαρα Ο υπουργός Επικρατείας και κυβερνητικός εκπρόσωπος, Δημήτρης Τζανακόπουλος, σε συνέντευξή του στην εφημερίδα Real News, αναφέρει ότι στόχος της κυβέρνησης είναι η συνολική... ΠΟΛΙΤΙΚΗ Σάββας Αναστασιάδης: Δεν στηρίζουμε καμία πολιτική ιδεολογικού τυχοδιωκτισμού «Ανοιχτή πληγή» χαρακτηρίζει το θέμα της αξιολόγησης ο Σάββας Αναστασιάδης, κατηγορώντας τον Αλέξη Τσίπρα για πολιτικά παιχνίδια «εσωτερικής κατανάλωσης». Ο βουλευτής Β΄... ΠΟΛΙΤΙΚΗ Χρυσόγονος: «Να κλείσουμε την αξιολόγηση τώρα, αλλιώς έρχονται τα χειρότερα» Την ελπίδα να κλείσει στις 7 Απριλίου η αξιολόγηση για να μην υπάρξει αβεβαιότητα εξέφρασε ο Κώστας Χρυσόγονος.\n«Αν δεν τα βρούμε και δεν κλείσει η αξιολόγηση, τα πράγματα θα... Best of internet


Ο ΧΑΦΙΕΣ: Δεν τον λένε τυχαία «Μωυσή»… Η «σωτήρια» αναφορά του Πρωθυπουργού που όλοι παρεξήγησαν, αλλά θα «γεμίσει» τις τσέπες των πολιτών!\nΔεν τον λένε τυχαία «Μωυσή»… Η «σωτήρια» αναφορά του Πρωθυπουργού που όλοι παρεξήγησαν, αλλά θα «γεμίσει» τις τσέπες των πολιτών!\nΗ «σωτήρια» αναφορά του Πρωθυπουργού που όλοι παρεξήγησαν, αλλά θα «γεμίσει» τις τσέπες των πολιτών!\nΟ Κυριάκος Μητσοτάκης με τη χαρακτηριστική ατάκα, «με απόφασή μου, λοιπόν… » (σ.σ. one man show), ανακοίνωσε τις κυβερνητικές παρεμβάσεις για τις εξωφρενικά ληστρικές τιμές στην ενέργεια, για τις οποίες έριξε ξανά όλες τις ευθύνες στον πόλεμο στην Ουκρανία.\nΟυδεμία ανάληψη ευθυνών, αλλά ξεκάθαρη αποποίησή τους, με το μπαλάκι να πηγαίνει στην ευρωπαϊκή εξέδρα («ένα πρόβλημα που αντιμετωπίζεται στη ρίζα του μόνο με ενιαία ευρωπαϊκή απάντηση») και τον ίδιο να εμφανίζεται ως «Μωυσής» («αλλά δεν πρόκειται να περιμένω μέχρι το αργοκίνητο ευρωπαϊκό υπερωκεάνιο να αλλάξει πορεία») λέγοντας πως η Ελλάδα δεν θα περιμένει την Ευρώπη, «γιατί πρώτος εγώ αισθάνομαι…»\nΚαι κάπου εκεί, ανάμεσα στην αυτοαποθέωση και την αλαζονεία («για να καταλήξω σε αυτές τις τέσσερις παρεμβάσεις χρειάστηκε χρόνος και μελέτη»), άρχισαν τα «χτυπήματα» προς τους καταναλωτές.\n«Βοηθήσαμε πολύ τα ευάλωτα νοικοκυριά, που είχαν χαμηλές καταναλώσεις. Αλλά είναι αλήθεια πως όσοι χρησιμοποίησαν λίγο περισσότερο ρεύμα -γιατί έπρεπε, για παράδειγμα, να θερμανθούν με κλιματιστικό ή έχουν μία μικρή δεύτερη κατοικία- βλέπουν υπέρογκες αυξήσεις στους λογαριασμούς τους», είπε, με σαφές ύφος μομφής (τακτική της «σκληρής αγάπης» μάλλον) προς όσους τόλμησαν να ανάψουν το κλιματιστικό και όσους –που ακούστηκε- έχουν κάποιο εξοχικό.\nΓια τις φράσεις «αναστέλλεται έτσι, ουσιαστικά, η ρήτρα αναπροσαρμογής. Και «κόβονται μαχαίρι» τα υπερέσοδα των εταιρειών ενέργειας», τι να πρωτοσχολιάσει κανείς. Το προεκλογικό «αναστέλλεται» αντί του καταργείται που θα έπρεπε να πει, ή το ότι τελικά υπάρχουν υπερέσοδα των εταιρειών ενέργειας, όταν ο ίδιος φωνασκούσε πως δεν ξέρει, δεν είδε, αν δεν γίνει πρώτα έρευνα;\nΕν πάσει περιπτώσει, το δεύτερο και πιο καίριο «χτύπημα» του Κυριάκου Μητσοτάκη ήρθε κατά την αναφορά του στην εξοικονόμηση ενέργειας. Και λέμε καίριο γιατί, μάλωσε μεν τους πολίτες που χρησιμοποιούν ασύστολα τα κλιματιστικά τους, αλλά ως ένας ηγέτης που έχει πάντα τις λύσεις για τον λαό του, έδωσε το απόλυτο tip που θα ξαλαφρώσει τα πορτοφόλια των καταναλωτών.\n«Η φθηνότερη ενέργεια όμως είναι αυτή που δεν καταναλώνεται ποτέ. Συνεπώς, μικρές αλλαγές στις συνήθειες μας, όπως μικρές αλλαγές στις ρυθμίσεις των κλιματιστικών μας, θα φέρουν αμέσως και χαμηλότερους λογαριασμούς. Έτσι βοηθούμε και το περιβάλλον αλλά και το πορτοφόλι μας».\nΟπότε, μετά το θερμοσίφωνα (του κ.Σκρέκα), να προσέχετε και τα κλιματιστικά και το πρόβλημα της ακρίβειας και των υπέρογκων λογαριασμών θα λυθεί στο πι και φι.\n<iframe title='VideoPress Video Player' aria-label='VideoPress Video Player' width='696' height='378' src='https://videopress.com/embed/HIY2apI0?hd=1&cover=1&loop=0&autoPlay=0&permalink=1&muted=0&controls=1&playsinline=0' frameborder='0' allowfullscreen></iframe>


ΚΡΙΣΕΙΣ... ΦΙΛΑΔΕΛΦΕΙΑΣ - ΧΑΛΚΗΔΟΝΑΣ: Συνεχίζεται το σόου της «σκληρής διαπραγμάτευσης»\nΜάλτα γιοκ ή Μάλτα για; Η απάντηση στο ερώτημα αναμενόταν να δοθεί από το Eurogroup την ώρα που εμείς βρισκόμασταν στο τυπογραφείο. Ομως δεν έχει καμιά ιδιαίτερη σημασία. Ακόμα κι αν επικρατούσε το «γιοκ» και δεν αποφασιστεί η επιστροφή της τρόικας στην Αθήνα, αυτό κάλλιστα μπορεί να γίνει τις επόμενες μέρες. Να τα σπάσουν αποκλείεται. Αν, όμως, επικρατήσει το «για» (συγκεκομμένος τύπος του «ναι» στα γερμανικά) και η Ντέλια βάλει τη βοηθό της να της ετοιμάσει τη βαλίτσα, τότε σημαίνει ότι το σόου λαμβάνει τέλος και αναμένεται το «φινάλε γκράντε». Οι πληροφορίες από τη Βαλέτα έλεγαν νωρίς το μεσημέρι της Παρασκευής ότι η τρόικα επιστρέφει μεγαλοβδομαδιάτικα, για την εβδομάδα των Παθών του ελληνικού λαού.\nΤο είπε και ο Σκουρλέτης: «Ακούγεται, αυτές τις ώρες που μιλάμε, από κάποιες φωνές, ότι ενδεχομένως να χρειαζόμαστε άλλο ένα νέο μνημόνιο… Μα αυτό δε λέγαμε; Αυτό δε λέγαμε το ‘10 το `11, ότι η αποτυχία αυτής της πολιτικής είναι ότι γεννάει την ανάγκη για μια νέα συνταγή ακριβώς ιδία με την προηγούμενη; Για ένα νέο μνημόνιο για μια ανακύκλωση της λιτότητας;». Να μη φωνάζουμε, λοιπόν, γιατί το ξέραμε. Κι είναι πραγματικά ν' απορεί κανείς μ' εκείνους που πίστεψαν τον Σκουρλέτη, τον Τσίπρα και τ' άλλα «παιδιά», όταν τους έλεγαν ότι θα καταργήσουν τα Μνημόνια και τους εφαρμοστικούς τους νόμους «με ένα νόμο, σε ένα άρθρο».\nΜάλλον γι' αυτούς τους ευκολόπιστους, το σίριαλ της «σκληρής διαπραγμάτευσης» έχει καταντήσει σαπουνόπερα του ανεπανάληπτου Φώσκολου. Ρωτήστε και τον Ντόναλντ Τουσκ, που έπαιξε ως «γκεστ» σε ένα από τα τελευταία επεισόδια, που το σενάριο προέβλεπε να βγει το «πρώτο όνομα» στην πίστα. Ο Τουσκ είναι κάτι σαν Προκόπης Παυλόπουλος της ΕΕ. Χρειάζεται κάποιος να παραλάβει την επιστολή της Μέι για ενεργοποίηση της διαδικασίας του Brexit; Στέλνουν τον Τουσκ. Χρειάζεται ο Τσίπρας να δώσει το δικό του σόου «σκληρής διαπραγμάτευσης», καθώς πλησιάζουν στο τέλος; Στέλνουν τον Τουσκ, ο οποίος κάθεται κι ακούει στωικά τον Τσίπρα να λέει πως αν δε δοθεί λύση από το Eurogroup της Βαλέτας, θα ζητήσει από τον Τουσκ να συγκαλέσει έκτακτη σύνοδο κορυφής.\nΤο βράδυ της ίδιας μέρας, βέβαια, ο ίδιος ο Τσίπρας -χωρίς τον Τουσκ αυτή τη φορά- εμφανίστηκε βέβαιος ότι δε θα χρειαστεί σύνοδος κορυφής. Αυτό προέβλεπε το σενάριο, ώστε την άλλη μέρα να γίνει η διαρροή από το Μαξίμου: μόλις η Μέρκελ άκουσε τον Τσίπρα να απειλεί ότι θα ζητήσει έκτακτη σύνοδο κορυφής, κατουρήθηκε από το φόβο της και έσπευσε να τηλεφωνήσει στον Τσίπρα και να τον διαβεβαιώσει ότι εργάζεται πυρετωδώς για να κλείσει με επιτυχία η διαπραγμάτευση! Κι όταν το λέει η Μέρκελ, είναι σαν να έχει τραγουδήσει «η χοντρή κυρία», που παραδοσιακά ολοκλήρωνε τα σόου στο θέατρο Apollo της Νέας Υόρκης, ιστορική κοιτίδα της «ελαφράς» μαύρης μουσικής.\nΣτην ιστοσελίδα της γερμανικής καγκελαρίας, βέβαια, δεν αναφέρθηκε κάτι σχετικό, ούτε έγινε κάποια δήλωση επιβεβαίωσης ή διάψευσης από τον εκπρόσωπο της Μέρκελ. Ετσι προέβλεπε το σενάριο: κάνε εσύ το παιχνίδι σου με τους έλληνες ιθαγενείς, Αλέξη, χρησιμοποίησε και το όνομά μου (ότι σου τηλεφώνησα κτλ.), αλλά μην περιμένεις να βγω και να «τραγουδήσω» δημόσια. Αρκετές σκοτούρες έχω με αυτόν τον αχώνευτο τον Σουλτς. Ασε που έχω οχτώ προεκλογικές ομιλίες στην κοιλάδα του Ρουρ, μέχρι τις 14 Μάη που θα γίνουν οι εκλογές στη Βόρεια Ρηνανία-Βεστφαλία. Αμα πάνε όλα καλά στη Μάλτα, τότε θα έχεις να λες στους ιθαγενείς σου ότι αυτό αποτελεί προσωπικό σου κατόρθωμα, γιατί έκανες σκληρή διαπραγμάτευση, στο επίπεδό σου. Θα στενοχωρηθεί, βέβαια, ο Κούλης μου, αλλά του έχω πει να μη βιάζεται να γίνει πρωθυπουργός. Αλλωστε, ο μπαμπάς του μπορεί να περιμένει και μέχρι τα 100, τα 101, τα 102, για να τον καμαρώσει πρωθυπουργό και μετά να αναχωρήσει γαλήνιος και ευτυχισμένος για «τας αιωνίους μονάς, ένθα ουκ έστι πόνος, λύπη και στεναγμός».\nΚωλοτούμπα της λογικής\nΠάντοτε σύμφωνα με το σενάριο, ο Τσίπρας εμφανίστηκε την επομένη στα Τέμπη, έκοψε μια ακόμα κορδέλα εγκαινίων αυτοκινητόδρομου (απ' αυτούς που ο ΣΥΡΙΖΑ της αντιπολίτευσης κατήγγειλε ως σκάνδαλο αποικιοκρατικού τύπου) και επί τη ευκαιρία αναφέρθηκε και στα της διαπραγμάτευσης: «Τα παιχνίδια των καθυστερήσεων τελειώνουν εδώ. Το κλείσιμο της αξιολόγησης, είτε κάποιοι θέλουν είτε όχι, είναι κοντά».\nΑπό τις κωλοτούμπες των Τσιπραίων έχουμε πλέον φτάσει στις κωλοτούμπες της λογικής. Σύμφωνα με την προπαγάνδα των ημερών, το μείζον θέμα είναι να κλείσει άμεσα η διαπραγμάτευση και όχι το τι θα φέρει αυτό το κλείσιμο. Ως προς αυτό, μας μάλωσε με αυστηρό ύφος ο «σπόουκμαν» Τζανακόπουλος: «Δεν μπορούμε να έχουμε και την πίτα ολάκερη και το σκύλο χορτάτο».\nΠοια είναι η πίτα και ποιος ο σκύλος; Ο Τζανακόπουλος δεν μας διαφώτισε ως προς αυτό, όμως δε χρειαζόμαστε ιδιαίτερες γνώσεις για να το αντιληφθούμε. Για να κλείσει η συμφωνία έχουμε ήδη αποδεχτεί σκληρά αντιλαϊκά μέτρα και διαπραγματευόμαστε κάποιες τελευταίες λεπτομέρειες για τη διαδικασία εφαρμογής τους. Δεν υπάρχει άλλη λύση (There Is No Alternative, όπως έλεγε η Θάτσερ τον καιρό που εφάρμοζε τα πιο σκληρά νεοφιλελεύθερα μέτρα σε βάρος του βρετανικού προλεταριάτου), άμα θέλουμε να κλείσουμε τη συμφωνία. Δηλαδή, άμα θέλουμε οι ιμπεριαλιστές δανειστές να εξακολουθήσουν να μας δανείζουν για να τους ξεπληρώνουμε τα παλαιότερα δάνεια και να μένουμε πάντοτε υπερχρεωμένοι.\nΠερί αυτού πρόκειται, αλλά δεν πρόκειται να μας το πει κανένας Τζανακόπουλος, κανένας Σκουρλέτης, κανένας Τσίπρας. Γιατί αυτοί διαχειρίζονται τις τύχες του ελληνικού καπιταλισμού με τον ίδιο φανατισμό που τις έχουν διαχειριστεί όλες οι ελληνικές κυβερνήσεις, πριν τα Μνημόνια και με τα Μνημόνια. Τα Μνημόνια δεν είναι κάποια «διαστροφή», που την επέβαλαν οι «μοχθηροί» ιμπεριαλιστές δανειστές. Είναι προϊόν της συγχώνευσης των συμφερόντων της ιμπεριαλιστικής αποικιοκρατίας και της ελληνικής κεφαλαιοκρατίας. Γι' αυτό ο Σκουρλέτης, απευθυνόμενος στο κομματικό ακροατήριο, γίνεται τόσο κυνικός: τι περιμένατε δηλαδή; Αφού αποφασίσαμε να διαχειριστούμε τις τύχες του συστήματος, τη μνημονιακή πολιτική θα υπηρετήσουμε.\nΑντιστρέφοντας την ίδια τη λογική και καθιστώντας μείζον ζήτημα την υπογραφή της νέας συμφωνίας, οι ΣΥΡΙΖΑΝΕΛ προσπαθούν να κρύψουν το περιεχόμενό τους, που επί της ουσίας συνιστά ένα τέταρτο Μνημόνιο (χωρίς προς το παρόν νέα δανειακή σύμβαση, αφού στόχος είναι να μπορέσει κάποια στιγμή το ελληνικό κράτος να ξαναδανειστεί από τις αγορές, ώστε με νέα δάνεια να εξυπηρετεί τα παλιά, πληρώνοντας τα ετήσια τοκοχρεολύσιά τους). Δεν έχουμε δει το ακριβές περιεχόμενο της νέας συμφωνίας, όμως με βάση τις διαρροές που στηρίζουν την προπαγάνδα των ΣΥΡΙΖΑΝΕΛ, και το «μασάζ» που γίνεται στους βουλευτές και τα στελέχη του ΣΥΡΙΖΑ, έχουμε το εξής βασικό περίγραμμα:\n♦ Παρατείνεται το Μνημόνιο, με τον καθορισμό «πρωτογενών πλεονασμάτων» ύψους 10%, που εξασφαλίζουν τη συνέχιση της σκληρής λιτότητας και της κινεζοποίησης, προκειμένου να συγκεντρώνονται ποσά για την εξυπηρέτηση του χρέους (σ' αυτό πηγαίνουν τα «πρωτογενή πλεονάσματα»). Μένει να μάθουμε τη διάρκεια της νέας μνημονιακής περιόδου, που θα είναι το ελάχιστο τρία και το μέγιστο δέκα χρόνια.\n♦ Θα προ-νομοθετηθούν πρόσθετα αντιλαϊκά μέτρα για την περίοδο 2019-2020, ύψους 2% του ΑΕΠ. Με δεδομένο ότι αναμένεται μια σχετική αύξηση του ΑΕΠ τα επόμενα χρόνια, τα πρόσθετα αντιλαϊκά μέτρα θα ξεπεράσουν τα 3,7 δισ. ευρώ. Τα μισά θα τα πάρουν από τη μείωση του αφορολόγητου και τα άλλα μισά από το πετσόκομμα των συντάξεων. Το τελευταίο σενάριο έλεγε για πετσόκομμα των συντάξεων το 2019 και του αφορολόγητου το 2020, υπήρχαν όμως και πληροφορίες για πίεση από την τρόικα να παρθούν όλα το 2019. Ισως βρουν μια ενδιάμεση λύση, ίσως νομοθετήσουν και υπό αίρεση (αν δεν πιαστούν οι στόχοι, να έρθουν χρονικά πιο μπροστά τα μέτρα), όμως αυτό είναι λεπτομέρεια. Γιατί σημασία έχουν τα ίδια τα μέτρα κι όχι το αν κάποια θα μετατεθούν χρονικά κατά ένα εξάμηνο ή ένα χρόνο.\n♦ Για τα περιβόητα «αντίμετρα» δε γίνεται καμιά συζήτηση. Πρόκειται για τη δυνατότητα υλοποίησης μέτρων φιλανθρωπικού και «αναπτυξιακού» χαρακτήρα (μείωση φορολογίας επιχειρήσεων), υπό την αίρεση ότι θα ξεπερνιούνται οι στόχοι για «πρωτογενή πλεονάσματα» 3,5%.\n♦ Θα βγει για ξεπούλημα η μισή ΔΕΗ, χωρίς καμιά διάκριση ανάμεσα σε λιγνιτικές ή υδροηλεκτρικές μονάδες παραγωγής. Η «μικρή ΔΕΗ» των Σαμαροβενιζέλων επανέρχεται σε χειρότερη εκδοχή.\n♦ Για τα εργασιακά δε δίνουν καμιά πληροφορία. Ολα δείχνουν πως τα έχουν αφήσει τελευταία. Αμα ολοκληρώσουν όλα τα υπόλοιπα, τότε εύκολα μπορούν να βρουν μια συμβιβαστική λύση (να μείνει και κάτι για την επόμενη φορά), για να μπορεί να οργανώσει την παραπλανητική δημαγωγία της και η συγκυβέρνηση.


ΚΑΜΜΕΝΟΣ ΑΠΟ ΘΑΣΟ: Όταν λαός και στρατός είναι ενωμένοι κανείς δεν μπορεί να τους αμφισβητήσει\nΟ υπουργός Εθνικής Άμυνας παρακολούθησε άσκηση εξάλειψης αεροπρογεφυρώματος από διμοιρία εθνοφυλάκων στη Θάσο.\n«Όταν ο λαός και ο στρατός είναι ενωμένοι, κανείς δεν μπορεί να τους αμφισβητήσει», διεμήνυσε ο υπουργός Εθνικής Άμυνας, Πάνος Καμμένος, από τη Θάσο, όπου παρακολούθησε άσκηση εξάλειψης αεροπρογεφυρώματος από διμοιρία εθνοφυλάκων.\n«Ένας λαός, αν δεν είναι έτοιμος ανά πάσα στιγμή να συνδράμει τις Ένοπλες Δυνάμεις για να υπερασπιστεί τα πάτρια εδάφη και δεν έχει το ηθικό που εσείς επιδείξατε σήμερα, δεν μπορεί να αποτρέψει απειλή», πρόσθεσε απευθυνόμενος προς τους εθνοφύλακες.\n«Εδώ, από τη Θάσο -που θα ερχόμαστε πιο συχνά- στέλνουμε ένα μήνυμα σε όλους όσοι σκεφτούν να αμφισβητήσουν την εθνική κυριαρχία και την εδαφική ακεραιότητα της χώρας. Σε αυτόν εδώ τον τόπο δεν πρόκειται να επιτρέψουμε να πατήσει κανείς. Υπερασπιζόμαστε τις σημαίες, τα νησιά μας, την κύρια χώρα, τις βραχονησίδες μας, μέχρι τελευταίας ρανίδας του αίματός μας, όπως ορκιστήκαμε», τόνισε ο υπουργός Εθνικής Άμυνας.\nΟ κ. Καμμένος εξήρε την επιχειρησιακή ετοιμότητα και ικανότητα των εθνοφυλάκων, λέγοντας χαρακτηριστικά: «Οι εθνοφύλακες είναι έτοιμοι να υπερασπιστούν τους βωμούς και τις εστίες μας. Είναι η κύρια δύναμη αποτροπής μαζί με τον τακτικό στρατό». «Παράλληλα, ανακοίνωσε τη δημιουργία πεδίου βολής στη Θάσο για την εκπαίδευση των εθνοφυλάκων σε εβδομαδιαία βάση και τη συνεκπαίδευσή τους, συχνά, με τμήματα των ειδικών δυνάμεων.\nΤον υπουργό Εθνικής Άμυνας συνόδευαν ο αρχηγός ΓΕΕΘΑ, ναύαρχος Ευάγγελος Αποστολάκης, ο αρχηγός ΓΕΣ, αντιστράτηγος Αλκιβιάδης Στεφανής και ο διοικητής του Γ’ Σώματος Στρατού, αντιστράτηγος Δημήτριος Μπίκος.\nΑΠΟΦΑΣΗ – ΣΤΑΘΜΟΣ ΤΟΥ ΕΥΡΩΔΙΚΑΣΤΗΡΙΟΥ! Οι εργοδότες μπορούν να απαγορεύουν…\nΚΑΤΙ ΓΙΝΕΤΑΙ! Γιατί συναντήθηκαν πρωί – πρωί Μπακογιάννη – Καραμανλής\nΗ κατάσταση έχει ξεφύγει: Αλλοδαπός μπούκαρε σε σπίτι για να βιάσει 20χρονη!\nΠανικός στην λεωφόρο Κηφισίας: Αυτοκίνητο τυλίχθηκε στις φλόγες


Ρουσφετολογικές μεταθέσεις ενόψει εκλογών – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\nΡουσφετολογικές μεταθέσεις ενόψει εκλογών\nΔημοσιεύθηκε: Thursday 08 Jan 2015 - 16:50\nΜεταθέσεις ενόψει εκλογών φαίνεται ότι κάνει το Υπουργείο Παιδείας. Αυτό καταγγέλλουν στο Radio1d.gr οι καθηγητές Γερμανικής Γλώσσας της Πανελλήνιας Ένωσης Καθηγητών Γερμανικής Γλώσσας ΠΕ.\nΌπως επισημαίνει ο κ Πάκης Σλίμπας στις 30 Δεκεμβρίου συνάδελφος από τη Δευτεροβάθμια Εκπαίδευση στην Πέλλα μετατάχθηκε σε σχολείο της Πρωτοβάθμιας Εκπαίδευσης στη Θεσσαλονίκη Συλλόγου. Αυτό έγινε με Υπουργική Απόφαση (ΦΕΚ 1780/30-12-2014/τεύχος Γ).\nΌπως χαρακτηριστικά είπε ο κ Σλίμπας “δεκάδες συνάδελφοι όλων των ειδικοτήτων απευθύνθηκαν και στο ΔΣ της Πανελλήνιας Ένωσης Καθηγητών Γερμανικής Γλώσσας Π.Ε και στο Δ.Σ του παραρτήματος Βόρειας Ελλάδας ρωτώντας πως είναι δυνατόν να συμπεριλαμβάνεται στην 6η φάση μετατάξεων εκπαιδευτικών”.\n“Φαίνεται” εξηγούν οι εκπρόσωποι της Πανελλήνιας Ένωσης Καθηγητών Γερμανικής Γλώσσας ΠΕ “πως στο γραφείο του κ Λοβέρδου έχουν μπερδέψει τις υποχρεωτικές μετατάξεις με τις μεταθέσεις! Διότι σύμφωνα με τις διατάξεις του Νόμου 4172/2013 εκδόθηκαν διαπιστωτικές πράξεις από τον Υπουργό Παιδείας και σύμφωνα με αυτές δεν διαπιστώθηκε πλεόνασμα εκπαιδευτικού Γερμανική Φιλολογίας στην Περιφερειακή Κοινότητα Πέλλας. Εφόσον δε διαπιστώθηκε επισήμως πλεόνασμα, ποια είναι η νομιμοποιητική βάση, πάνω στην οποία στηρίχτηκε η εν λόγω ενέργεια;\nΟ κ Σλίμπας διευκρίνισε ότι το Παρατηρήτηριο Διεθνούς Διαφάνειας ζήτησε από το Υπουργείο Παιδείας στοιχεία για τις μετατάξεις αλλά δεν έχουν ακόμη δοθεί.\n“Είμαστε αποφασισμένοι να ψάξουμε σε βάθος το θέμα των μετατάξεων και της διαφάνειας με την οποία θα έπρεπε να γίνονται” κατέληξε.\nΕπόμενο άρθρο Απειλή το ισλάμ για το 57% των Γερμανών\nΠροηγούμενο άρθρο Λ. Πλακίδας στο radio1d.gr: «Από μικρές παρεμβάσεις, αλλάζουν οι πόλεις, οι άνθρωποι και οι νοοτροπίες».


Retro design για παιδιά με εκλεκτικά γούστα - Mothersblog.gr\nRetro design για παιδιά με εκλεκτικά γούστα\n07 Δεκ 2015\tFREE TIME\nΠολλά παιδιά αγαπούν το design και έχουν ιδιαίτερη αισθητική και άποψη για τα αντικείμενά τους. Επειδή μπορεί σε εμάς τους μεγαλύτερους τα πικάπ να είναι γνωστά και αγαπημένα αλλά η νέα γενιά τα ανακαλύπτει τώρα και επειδή τα Χριστούγεννα πλησιάζουν, στα Public βρήκαμε μια πραγματικά μεγάλη γκάμα εκλεκτικών retro δώρων για να θυμούνται οι παλιοί και να μαθαίνουν οι νεότεροι!\nΤα δωμάτια των παιδιών μας έχουν πληθώρα gadgets, όμως ποιο λέει όχι σε ακόμη ένα; Εάν θέλουμε να μεταλαμπαδεύσουμε στα παιδιά μερικές από τις όμορφες αναμνήσεις μας, τότε μια φωτογραφική μηχανή POLAROID είναι το ιδανικό δώρο. Με την ψηφιακή POLAROID INSTANT SNAP μπορούμε να ζωντανέψουμε τη μαγεία της κλασσικής στιγμιαίας εκτύπωσης φωτογραφίας. Στην εποχή που οι φωτογραφίες βγαίνουν σε πληθώρα, αλλά μένουν απλώς αποθηκευμένες στα smartphones, τα παιδάκια μας μπορούν να μοιραστούν τη χαρά της εκτύπωσης με μια μόνο κίνηση. Έτσι, τη νοσταλγία της στιγμιαίας εκτύπωσης μπορούν να τη βιώσουν σε μοντέρνο design και μικρό μέγεθος, με την ποιότητα της POLAROID!\nΚαι εάν οι μικροί αγαπημένοι μας προτιμούν τις πολλές λήψεις για να διαλέξουν στη συνέχεια, τότε η DC FUJI INSTAX MINI 8, με κομψή σχεδίαση σε 2 διαφορετικά χρώματα, φέρνει στιγμιαία τη διασκέδαση και τον ενθουσιασμό της καθημερινής ζωή του παιδιού μας και είναι ένα τόσο όμορφο δώρο!\nΚαι το πιο ζηλευτό δώρο όλων: Η LOMOGRAPHY CONSTRUCTOR for kids. Η αναβαθμισμένη έκδοση Konstruktor, με την κάμερα την οποία το παιδί θα φτιάξει μόνο του μαθαίνοντας «εκ των έσω» τη χρήση του φιλμ!\nΚαι εάν τα παιδιά μας ασχολούνται με τη μουσική, τότε το απόλυτο δώρο είναι τα νέα φορητά ηχεία Marshall Stanmore, που αποτελούν ένα ολοκληρωμένο σύστημα ηχείων, με πολλές διασυνδέσεις και ισχυρό ήχο 80 Watt! Παρά το μικρό του μέγεθος, το Stanmore παράγει πανίσχυρο ήχο. Οι μικροί μας φίλοι, αλλά και οι έφηβοι που λατρεύουν τη μουσική, μπορούν πλέον να απολαύσουν πολύ υψηλό ήχο και βαθύ, εκρηκτικό μπάσο, σε οποιοδήποτε δωμάτιο του σπιτιού! Οι μικροί μας gadgetάκηδες θα μπορούν να αλλάζουν τραγούδια από το τηλέφωνό τους ή από το laptop, ή από οποιαδήποτε άλλη συσκευή Bluetooth, από απόσταση έως 10 μέτρα.\nΕπιστροφή στις ρίζες και ποιος δεν θα ήθελε ένα πικάπ ξανά στο σαλόνι; Παίρνουμε δώρο ένα πικάπ στους μικρούς μας θησαυρούς και... ακούμε κι εμείς λίγο! Είναι τόσο στιλάτα τα πικάπ που μπορείτε να βρείτε σήμερα στο Public που θα εντυπωσιαστείτε από το σχεδιασμό και την αισθητική που τα χαρακτηρίζουν! Άλλωστε, ποιος είπε ότι η εποχή των πικάπ τελείωσε; Ακούστε με τα παιδιά τους αγαπημένους σας δίσκους βινυλίου με το Crosley Executive, καθώς διπλώνει σε ένα όμορφο βαλιτσάκι μεταφοράς για ευελιξία! Από την άλλη το TD79GB πέρα από την αναπαραγωγή του βινυλίου θα δώσει στο παιδί την ευκαιρία να ακούσει τους αγαπημένους του σταθμούς στο ραδιόφωνο καθώς και να ψηφιοποιήσει τους δίσκους του μέσω USB!\nΑυτά τα Χριστούγεννα ένα δώρο με αισθητική και retro design θα προσφέρει μεγαλύτερη αίσθηση οικειότητας στους απαιτητικούς μικρούς μας φίλους!


Φήμες για Μαρκόφσκι στον ΠΑΣ Γιάννινα - Αθλητισμός - Νέα Κρήτη\nΤώρα διαβάζετε: Φήμες για Μαρκόφσκι στον ΠΑΣ Γιάννινα\nΦήμες για Μαρκόφσκι στον ΠΑΣ Γιάννινα\nΣτον ΠΑΣ Γιάννινα περιμένουν τις εξελίξεις στην υπόθεση της αδειοδότησης και μετά θα ξεκινήσουν το σχεδιασμό τους. Αυτό το «μήνυμα» στέλνουν οι Ηπειρώτες, με αφορμή τα διάφορα μεταγραφικά σενάρια που έχει δει το φως της δημοσιότητας.\nΣυγκεκριμένα, έχει αναπτυχθεί έντονη φημολογία πως οι «κυανόλευκοι» εξετάζουν «ζεστά» την περίπτωση του Μάρκο Μαρκόφσκι. Όμως αν δεν ξεκαθαρίσει η παραπάνω υπόθεση, δεν πρόκειται να προχωρήσουν σε καμία άλλη ενέργεια.\nΟ Σέρβος επιθετικός, που έπαιξε δανεικός στην Σέριφ Τίρασπολ, είναι 28 ετών και αν ο ΠΑΣ δεν πάρει τελικά άδεια, τότε θα έχει το δικαίωμα μόλις τριών μεταγραφών άνω των 24 ετών και σίγουρα ο σχεδιασμός θα γίνει με νέα βάση.


Τα βαζάκια στην βεράντα είναι ό,τι χρειάζεσαι για να την ανανεώσεις! | Cool Home\nΗ άνοιξη σε κάνει να θες να περνάς όσο περισσότερη ώρα γίνεται στην βεράντα. Σε κάνει να σκέφτεσαι πώς μπορείς να την διακοσμήσεις χωρίς να ξοδέψεις πολλά χρήματα και πώς να την μετατρέψεις σε έναν ευχάριστο χώρο. Ευτυχώς για σένα, οι DIY ιδέες δεν σταματούν, έτσι κι εμείς θα σου προτείνουμε να χρησιμοποιήσεις τα βαζάκια (από μέλι πχ.) με διαφορετικό τρόπο αντί να τα πετάξεις.\nΣε κάθε βεράντα υπάρχει έστω και ένα κερί. Αντί να υπάρχουν έτσι σκόρπια στον χώρο όμως, τοποθέτησε τα μέσα σε κάθε βαζάκι για να φτιάξεις μια ρομαντική και χαλαρή ατμόσφαιρα. Κρέμασε τα στον τοίχο με ένα χοντρό σχοινί για να μην υπάρξουν ατυχήματα ή με μια μικρή αλυσίδα προσθέτοντας μέσα μικρές πέτρες ειδικά για αυτή την επιλογή.


ΤΟ ΔΗΛΙΟΝ: Η «περίπτωση» Στουρνάρα\nΗ «περίπτωση» Στουρνάρα\nΟσοι μετακινούνται με το τρένο στη γραμμή Ομόνοια - Κηφισιά θα αναγνωρίσουν στις φωτογραφίες των εφημερίδων και την τηλεόραση τον καθημερινό επιβάτη Γιάννη Στουρνάρα. Ισως να είναι ο μοναδικός καθηγητής Πανεπιστημίου και πρόεδρος του ΙΟΒΕ που μετακινείται με το τρένο και σίγουρα είναι ο μοναδικός υπουργός που χρησιμοποιεί σχεδόν αποκλειστικά τα μέσα μαζικής μεταφοράς. (Υποθέτω ότι για λόγους ασφαλείας δεν θα τον ξαναδούν στο τρένο τώρα που έγινε υπουργός.) Ο Στουρνάρας είναι «σπάνια περίπτωση». Ενας από τους ελάχιστους τεχνοκράτες που έχουν παράλληλα βαθιά γνώση της λειτουργίας της δημόσιας διοίκησης. Ο ίδιος πιστεύει ότι μπορεί να πετύχει δύο φαινομενικά αντιφατικούς στόχους: τη μείωση του ελλείμματος και τη δημιουργία ρυθμού ανάπτυξης. Ο Στουρνάρας είναι αισιόδοξος. Πάντα ήταν. Και όσο τον ξέρουμε -καμιά εικοσιπενταριά χρόνια από το ρεπορτάζ- είχε συνήθως δίκιο.\nΗταν αισιόδοξος το 1993, όταν η κυβέρνηση Μητσοτάκη κατέρρεε και η οικονομία ξεκίναγε από την αρχή. Σε αντίθεση με τον ομόλογό του, τότε πρόεδρο του Συμβουλίου Οικονομικών Εμπειρογνωμόνων, Γιώργο Αλογοσκούφη, ο οποίος έβλεπε την Ελλάδα να πτωχεύει στο τέλος της χρονιάς, ο Στουρνάρας που τον διαδέχθηκε έβλεπε την Ελλάδα να αναπτύσσεται. Και δικαιώθηκε. Οταν αργότερα, στο τέλος της δεκαετίας του ’90, σχεδόν κανείς δεν πίστευε ότι η Ελλάδα μπορεί να συμμετάσχει στην ΟΝΕ, ο Στουρνάρας ήταν σίγουρος. Και πάλι δικαιώθηκε.\nΤώρα αναλαμβάνει το πόστο του υπουργού Οικονομικών με τη χώρα στο κατώφλι της δραχμής. Γνωρίζει πολύ καλά τις δυσκολίες. Πιστεύει όμως ότι θα μείνουμε στο ευρώ, ότι θα τα καταφέρουμε, ότι θα έρθουν ξένες επενδύσεις, ότι θα μπούμε σε ρυθμό ανάπτυξης και ότι ταυτόχρονα θα μειώσουμε τα ελλείμματα. Πόσοι άλλοι το πιστεύουν; Ελάχιστοι. Πάντως, κάτι θα ξέρει που το πιστεύει αυτό. Και όπως δείχνει το παρελθόν του, μάλλον θα δικαιωθεί και πάλι. Είναι αιθεροβάμων ο Στουρνάρας; Κάθε άλλο. Είναι εξαιρετικά ρεαλιστής, όπως είναι και μαχητής. Δεν αερολογεί, βάζει συγκεκριμένους στόχους και τους κυνηγάει μέχρι να τους πετύχει.\nΟ Στουρνάρας δεν τελείωσε ακριβά ιδιωτικά σχολεία, τελείωσε το δημόσιο, σπούδασε στο ελληνικό πανεπιστήμιο, και μετά, με βαθμό άριστα φυσικά, μπήκε στην Οξφόρδη, πήρε το διδακτορικό του, δίδαξε για λίγο εκεί, μετά έγινε καθηγητής στο ελληνικό πανεπιστήμιο, παράλληλα έγινε συνεργάτης του υπουργείου Εθνικής Οικονομίας και ανέλαβε να κάνει όλα όσα πίστευε ότι μπορούσαν να γίνουν. Και τα έκανε. Εκτός από αισιόδοξος, είναι και εργατικός. Οποια θέση κι αν είχε στη δημόσια διοίκηση, ποτέ δεν σταμάτησε να διδάσκει ο ίδιος το μάθημά του στο Πανεπιστήμιο, ποτέ δεν έχασε την επαφή με τους φοιτητές του. Είναι και σκληρό καρύδι. Και αυτός είναι ο λόγος που ήταν τόσο δύσκολη η κυοφορία στα κομματικά επιτελεία της υπουργοποίησής του. Οι κομματικοί της Ρηγίλλης γνωρίζουν ότι δεν θα τους κάνει τα ρουσφέτια. Οι δελφίνοι του ΠΑΣΟΚ φοβούνται ότι θα αποκτήσει «πολιτικό ανάστημα». Ο ίδιος δηλώνει ότι δεν έχει πολιτικές φιλοδοξίες -μάλλον θα του δημιουργηθούν στη διαδρομή- και ότι το καθήκον του σήμερα είναι πολύ ανώτερο αυτών: είναι να απαλλαγεί η Ελλάδα από το στίγμα της «ειδικής περίπτωσης». Και αυτό θα επιδιώξει να κάνει.\nΟι στόχοι που θέτει ως προτεραιότητες φαίνονται σήμερα ανέφικτοι, αλλά ο ίδιος τους θεωρεί απολύτως εφικτούς και ρεαλιστικούς:\n■ Να αποκατασταθεί η εμπιστοσύνη των Ελλήνων, να βγάλουν τα λεφτά τους από το σεντούκι και να τα καταθέσουν ξανά στις τράπεζες ώστε να χρηματοδοτηθεί η οικονομία.\n■ Να γίνουν διαρθρωτικές αλλαγές για να αποκατασταθεί η εμπιστοσύνη των ξένων και να φέρουν στην Ελλάδα επενδύσεις.\nΔεν μιλάει αορίστως για ανάπτυξη, μιλάει για ανάπτυξη μέσω των χρηματοδοτήσεων της Ευρωπαϊκής Κεντρικής Τράπεζας σε συνεννόηση με τον φίλο του, καθηγητή Πλούταρχο Σακελλάρη, που είναι αντιπρόεδρος της Ευρωπαϊκής Τράπεζας Επενδύσεων (ΕΤΕπ). Δεν ανησυχεί για τις συνεννοήσεις με την τρόικα, έχει διαπραγματευτεί με τους Ευρωπαίους πολλές φορές στο παρελθόν και έχει βρει λύσεις. Δεν φοβάται τη δημόσια διοίκηση, ήταν μέρος της επί πολλά χρόνια και ξέρει τις αδυναμίες αλλά και τις δυνατότητές της. Δεν φοβάται τους πολιτικούς, ξέρει πώς σκέφτονται και ξέρει πώς να τους λέει όχι.\nΗ αισοδοξία του Στουρνάρα είναι ρεαλιστική. Και δεν θα αναλάμβανε αυτό το πόστο αν δεν πίστευε ακράδαντα ότι θα τα καταφέρει.


Η καινούργια χειμερινή σεζόν με περσινές τιμές | grreporter.info- Οι ειδήσεις από την Βουλγαρία - Πύλη πληροφόρησης και ψυχαγωγίας, Επικαιρότητα, Επιχειρήσεις, Αθλητισμός,\nΗ καινούργια χειμερινή σεζόν με περσινές τιμές\n05 Δεκέμβριος 2014 / 15:12:49 GRReporter\nΓια την καινούργια χειμερινή τουριστική σεζόν τα βουλγαρικά χιονοδρομικά κέντρα θα προσφέρουν υπηρεσίες και διασκέδαση σε περσινές τιμές. Αυτό δείχνουν οι προσφορές των δημοφιλέστερων χιονοδρομικών κέντρων Μπάνσκο, Παμπόροβο και Μπόροβετς. Περίπου 100 λέβα (περίπου 50 ευρώ) το άτομο κοστίζει η βραδιά με πρωινό και δείπνο, συν ημερήσια κάρτα για τα λιφτ πριν και μετά τις πρωτοχρονιάτικες γιορτές.\nΓεμάτο Έλληνες τουρίστες το Παμπόροβο\n16.000 κλίνες υπάρχουν στο Παμπόροβο και την ευρύτερη περιοχή. Όλα τα παραδοσιακά ξενοδοχεία προσφέρουν πακέτα με εκπτώσεις και κάρτες για τα λιφτ, εξήγησε ο πρόεδρος της Περιφερειακής Τουριστικής Ένωσης «Ροδόπη» Παντελέι Μέμτσοφ.\nΜέχρι τα Χριστούγεννα οι τιμές στο Παμπόροβο κυμαίνονται από 25 έως 65 λέβα τη βραδιά με πρωινό (από 12,5 έως 32,5 ευρώ). Υπάρχουν και τιμές πακέτου, για παράδειγμα μέχρι την Πρωτοχρονιά υπάρχουν προσφορές για All Inclusive με κάρτα για τα λιφτ και μεσημεριανό στην πίστα έναντι 99 λέβα το άτομο (σχεδόν 50 ευρώ). Την περίοδο της Πρωτοχρονιάς τα πιο ελκυστικά πακέτα είναι τα τριήμερα με πρωινό και γιορταστικό δείπνο που κυμαίνονται από 250 έως 420 λέβα το άτομο (από περίπου 125 έως 210 ευρώ). Μετά από τις 10 Ιανουαρίου οι τιμές πέφτουν σημαντικά στα επίπεδα πριν από τα Χριστούγεννα και με πρόσθετες εκπτώσεις της τάξης του 10%.\nΓια τις γιορτές το χιονοδρομικό κέντρο θα είναι γεμάτο Βούλγαρους και Έλληνες. "Ποτέ στην ιστορία του το Παμπόροβο δεν ήταν τόσο γεμάτο για τα Χριστούγεννα, χρειάστηκε μάλιστα να αρνηθούμε κρατήσεις. Τόσους Έλληνες δεν είχαμε ούτε τα τελευταία τρία χρόνια μαζί. Όλη την σεζόν έχουμε πολύ καλή πληρότητα, που οφείλεται στην συνεπή πολιτική που εφαρμόζουμε τα τελευταία 3-4 χρόνια σε όλες τις αγορές, προκειμένου να ξαναζωντανέψει το χιονοδρομικό κέντρο", δήλωσε ο Μαριάν Μπελιάκοφ, διευθύνων σύμβουλος της «Παμπόροβο» ΑΕ.\nΠρος το παρόν το 60%-70% των Ελλήνων τουριστών επισκέπτονται το Παμπόροβο ανοργάνωτα κάνοντας την κράτησή τους μέσω διάφορων συστημάτων κράτησης.\n"Πριν από 2-3 χρόνια σπάνια μπορούσε να ακούσει κανείς ελληνικά στο χιονοδρομικό κέντρο, ενώ φέτος οι περισσότεροι τουρίστες για τα Χριστούγεννα, από τις 20 έως τις 28 Δεκεμβρίου είναι Έλληνες. Οι ξενοδόχοι είναι έκπληκτοι, ενώ καταγράφουν σημαντική αύξηση των έγκαιρων κρατήσεων από τη βουλγαρική και τις κοντινές αγορές για τις γιορτές", είπε η Τατιάνα Μαρίνοβα, διευθύντρια του τμήματος Μάρκετινγκ και Πωλήσεων.\nΟι τιμές στο Μπόροβετς\n“Κανένας συνάδελφος δεν τόλμησε να αυξήσει τις τιμές φέτος, παρ’ όλο που τα έξοδά μας, για το ρέυμα π.χ., έχουν αυξηθεί”, εξήγησε η Μπλαγκοβέστα Τόμοβα, πρόεδρος της Ένωσης Ιδιοκτητών στο Μπόροβετς. Ανάλογα με την κατηγορία του ξενοδοχείου, οι προσφορές κυμαίνονται από 40 έως 120 λέβα (από 20 έως 60 ευρώ) το άτομο για διανυκτέρευση με πρωινό και δείπνο. Υπάρχουν και ειδικές προσφορές για οικογένειες – δύο ενήλικες με δύο παιδιά κάτω από 12 ετών μπορούν να πληρώσουν για δύο βραδιές με πρωινό συνολικά 140 λέβα (περίπου 70 ευρώ) στο Μπόροβετς. Το χιονοδρομικό κέντρο διαθέτει πάνω από 8.000 κλίνες.\nΟι προσφορές του Μπάνσκο\nΣτο Μπάνσκο, μαζί με την περιοχή του Ραζλόγκ και του Ντομπρίνιστε, υπάρχουν πάνω από 75.000 κλίνες. Οι τιμές των διανυκτερεύσεων εκεί επίσης εξαρτώνται από την κατηγορία του ξενοδοχείου, αλλά δεν είναι υψηλότερες από τις περσινές. Το ίδιο ισχύει και για τις ταβέρνες.\nΗ ζώνη του σκι στο Μπάνσκο είναι έτοιμη για όλες τις διαθέσεις του καιρού – 335 κανόνια είναι έτοιμα να παράγουν τεχνητό χιόνι. Η τιμή της ημερήσιας κάρτας για τα λιφτ είναι όπως και πέρσι 59 λέβα (σχεδόν 30 ευρώ). Η μεγάλη προσέλευση αναμένεται στις 8 Δεκεμβρίου για την γιορτή των φοιτητών. Τότε 20.000 φοιτητές θα «κατακτήσουν» τις πίστες, τα ξενοδοχεία και τις ταβέρνες, για να διασκεδάσουν.\nΟ θρυλικός Στέφαν Εμπερχάρτερ θα κηρύξει την έναρξη της σεζόν στο Μπάνσκο\nΟ μεγάλος Αυστριακός σκιέρ θα κηρύξει την έναρξη της χειμερινής σεζόν στις 13 Δεκεμβρίου στην περιοχή «Μπαντερίσκα Πολιάνα» του Μπάνσκο. Ο Εμπερχάρτερ θα είναι επικεφαλής της μίας ομάδας που θα αγωνιστεί για την νίκη στον επιδεικτικό αγώνα «Μπες στην ομάδα του πρωταθλητή» στη διάρκεια του 12ου παραδοσιακού σόου με το οποίο επίσημα ξεκινάει η χειμερινή σεζόν στην περιοχή. Επικεφαλής των άλλων δύο ομάδων επίσης θα είναι θρυλικοί σκιέρ – ο Μαρκ Ζιραρντέλι και ο Πέταρ Ποπάγγελοφ.\nTags: χειμερινή σεζόν βουλγαρικά χιονοδρομικά κέντρα Μπάνσκο Παμπόροβο Μπόροβετς


Ευαγγελίστρια - Σύρος | Terrabook\nΟ ενοριακός ναός των Καθολικών της Σύρου, η Ευαγγελίστρια χτίστηκε το 1829 στη θέση παλαιότερης εκκλησίας, με δαπάνες του μεγαλέμπορου Γρηγορίου Στεφάνου. Βρίσκεται στα δυτικά της Ερμούπολης στις παρυφές της πόλης. Λατινική επιγραφή εντοιχισμένη πάνω από τη είσοδο της Ευαγγελίστριας δηλώνει τον κτήτορα, τη χρονολογία ανέγερσης και τον Τήνιο εμπειρικό αρχιτέκτονα της οικοδομής «Χ’ Σήμο» (Χατζησήμο). Η εκκλησία είναι χτισμένη σε υπερυψωμένο επίπεδο, λόγω υψομετρικής διαφοράς.\nΗ Ευαγγελίστρια είναι τρίκλιτη βασιλική και η διαμόρφωση της όψης της ακολουθεί ιταλικά πρότυπα. Στο εσωτερικό, δύο τοξοστοιχίες με μαρμάρινους κίονες ορίζουν τα τρία κλίτη. Tο κεντρικό κλίτος στεγάζεται με κυλινδρικό θόλο και τα πλάγια με σταυροθόλια. Η διακόσμηση στην Ευαγγελίστρια είναι απλή, με απαλά χρώματα, ταινίες, και ροζέτες σε όλα τα κλειδιά των θόλων.\nΤο κέντρο του δαπέδου της Ευαγγελίστριας καλύπτει επιτύμβια πλάκα από τον τάφο του Γρηγορίου Στεφάνου που πέθανε το 1834 και ετάφη μέσα στην εκκλησία. Η επιγραφή, που αφιερώνουν οι ανεψιοί του, αναφέρει τα αξιώματα και τους τίτλους του δωρητή.


Η αίρεση των μαρτύρων του Ιεχωβά - oraiokastro 24 Η ενημέρωση δεν έχει ώρα\nΑρχική ΩΡΑΙΟΚΑΣΤΡΟ ΘΕΜΑ ΩΡΑΙΟΚΑΣΤΡΟ Η αίρεση των μαρτύρων του Ιεχωβά\nΗ αίρεση των μαρτύρων του Ιεχωβά\nΗ Αντιαιρετική Επιτροπή της Ενορίας μας σας προσκαλεί σε μια ενδιαφέρουσα προσέγγιση της αίρεσης των Μαρτύρων του Ιεχωβά, σε μια εκδήλωση όπου θα διερευνηθούν με απλό τρόπο, επιχειρήματα και ψύχραιμη θεώρηση οι πλάνες της συγκεκριμένης ομάδας.\nΟ θεολόγος π. Κωνσταντίνος Χατζηαγγελίδης, εντεταλμένος της Ι.Μ. Νεαπόλεως & Σταυρουπόλεως σε θέματα αιρέσεων, θα μιλήσει σχετικά με το θέμα, και θα δώσει πρακτικούς τρόπους αντιμετώπισης των πλανεμένων αδελφών μας. Μετά την εισήγηση θα ακολουθήσει συζήτηση, οπότε και θα απαντηθούν απορίες του ακροατηρίου.\nΣας περιμένουμε τη Δευτέρα 17 Νοεμβρίου, στις 6 το απόγευμα, στο Πνευματικό Κέντρο της Ενορίας (πίσω από τον Ι.Ν, Κοιμήσεως Θεοτόκου Ωραιοκάστρου).\nΠροηγούμενο άρθροΕπανασυνδέσεις ρεύματος σε ευπαθείς ομάδες στο Ωραιόκαστρο\nΕπόμενο άρθρο” Ένα βράδυ με τον Μάνο” Πολυθεματικό αφιέρωμα στον Μάνο Χατζιδάκι Ευχαριστίες


Νικηφόρα συνέχεια στο πρωτάθλημα! - Σπορ - gavros.gr\nΝικηφόρα συνέχεια στο πρωτάθλημα!\nΔευτέρα, 28 Ιανουαρίου 2019 - 01:48\nΝικηφόρα συνέχισαν την πορεία τους στο πρωτάθλημα οι ομάδες πινγκ-πονγκ Ανδρών και Γυναικών του Ολυμπιακού.\nΣυγκεκριμένα, οι Πειραιώτες, με τους Τάσο Ρηνιώτη, Γιάννη Σγουρόπουλο και Γιώργο Σταματούρο, νίκησαν πολύ εύκολα με 4-0 σετ τον Άρη Νίκαιας στην Ορεστιάδα, για την 15η αγωνιστική στο πρωτάθλημα, κυριαρχώντας απόλυτα.\nΟι Πειραιώτισσες δε, για την όγδοη αγωνιστική, την πρώτη του δεύτερου γύρου στο πρωτάθλημα, διπλασίασαν με χαρακτηριστική άνεση τις νίκες τους επί του ΑΟ Ταταύλα, καθώς μετά την χθεσινή, επικράτησαν ξανά, αυτή τη φορά με 4-1 σετ στο ΣΕΦ. Με τις Μαρία Χριστοφοράκη, Άλεξ Γκάλιτς και Κωνσταντίνα Παρίδη να πραγματοποιούν άλλη μία εξαιρετική εμφάνιση!\nΆρης Νίκαιας-ΟΛΥΜΠΙΑΚΟΣ 0-4\nΜιχαηλίδης-Ρηνιώτης 0-3 (8-11, 4-11, 11-13)\nΚορδούτης-Σταματούρος 0-3 (6-11, 10-12, 8-11)\nΤσεντεκίδης-Σγουρόπουλος 0-3 (4-11, 2-11, 4-11)\nΜιχαηλίδης-Σταματούρος 0-3 (5-11, 8-11, 4-11)\nΟΛΥΜΠΙΑΚΟΣ-ΑΟ Ταταύλα 4-1\nΓκάλιτς-Αλεξανδροπούλου 3-0 (11-5, 11-2, 11-8)\nΠαρίδη-Βόνκοβα 2-3 (11-7, 12-10, 7-11, 2-11, 11-13)\nΧριστοφοράκη-Γερασιμάτου 3-0 (11-3, 11-8, 11-6)\nΓκάλιτς-Βόνκοβα 3-0 (11-4, 11-7, 11-7)\nΧριστοφοράκη-Αλεξανδροπούλου 3-0 (11-5, 11-8, 11-5)\nΗ ανδρική ομάδα βόλεϊ του Ολυμπιακού «πετάει» σήμερα, Τρίτη (29/01) το πρωί για την Βουλγαρία, ενώ το απόγευμα το χάντμπολ Ανδρών για τη Θεσσαλονίκη.\nΣτην Ρουμανία η Κωνσταντακοπούλου\nΗ νεαρή πρωταθλήτρια ξιφασκίας του Θρύλου θα συμμετάσχει σε διεθνές καμπ προπόνησης με την Ρουμανική εθνική ομάδα και σε λίγες ημέρες (03/02) θα λάβει μέρος στο Παγκόσμιο Κύπελλο.\nΚυρίαρχος στην Αυστραλία ο «Νόλε»\nΟ Νόβακ Τζόκοβιτς ήταν ο μεγάλος νικητής κόντρα στον Ραφαέλ Ναδάλ στον τελικό του Αυστραλιανού Όπεν κερδίζοντας με 3-0 σετ.\nΝίκησε και τον ΑΟ Ταταύλα!\nΗ ομάδα πινγκ-πονγκ Γυναικών του Ολυμπιακού συνέχισε νικηφόρα την πορεία της στο πρωτάθλημα.